Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazining Sabzavot, poliz ekinlari va kartoshkachilik ilmiy-tadqiqot instituti faoliyatini yanada rivojlantirish toʻgʻrisida
(resolution, 2022-07-05)

Sabzavotchilik, polizchilik va kartoshkachilik boʻyicha ilmiy tadqiqotlarni yanada rivojlantirish, hududlarning tabiiy-iqlim sharoitlariga mos, serhosil navlarini yaratish, birlamchi urugʻchiligini tashkil etish va mahsulot yetishtirishda ilmiy yondashuvni yanada jadallashtirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi, Qoraqalpogʻiston Respublikasi Vazirlar Kengashi hamda Navoiy viloyati hokimligining Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazining Sabzavot, poliz ekinlari va kartoshkachilik ilmiy-tadqiqot instituti (keyingi oʻrinlarda — Institut) Qoraqalpogʻiston Respublikasi va Navoiy viloyati ilmiy-tajriba stansiyalarini (keyingi oʻrinlarda — ilmiy-tajriba stansiyalari) tashkil etish toʻgʻrisidagi taklifiga rozilik berilsin. 2. Quyidagilar ilmiy-tajriba stansiyalarining asosiy vazifalari etib belgilansin: sabzavot, poliz va kartoshka ekinlarining mahalliy tuproq-iqlim sharoitlariga mos, serhosil, kasallik va zararkunandalarga bardoshli hamda sifat koʻrsatkichlari yuqori boʻlgan nav va duragaylarini yaratish hamda birlamchi urugʻchiligini tashkil etish boʻyicha ilmiy-tadqiqotlarni rivojlantirish; sabzavot, poliz va kartoshka ekinlarini yetishtirishning zamonaviy resurs tejaydigan texnologiyalarini ishlab chiqish, mexanizatsiyalash darajasini oshirish va qishloq xoʻjaligi ishlab chiqarishiga joriy etish; ilgʻor xorijiy tajribalarni qoʻllagan holda sabzavot, poliz va kartoshka ekinlarini yetishtirish va ularning hosildorligini oshirish boʻyicha ilmiy asoslangan tavsiyalar ishlab chiqish. 3. Belgilansinki: Institutning Qoraqalpogʻiston Respublikasi hamda Navoiy viloyati ilmiy-tajriba stansiyalari ilmiy tashkilot shaklidagi yuridik shaxs maqomiga ega davlat muassasasi hisoblanadi; Institut Qoraqalpogʻiston Respublikasi hamda Navoiy viloyati ilmiy-tajriba stansiyalarining muassisi hisoblanadi va ularning faoliyatini muvofiqlashtirib boradi. 4. Oʻzbekiston Respublikasi Prezidentining “Qishloq xoʻjaligida bilim va innovatsiyalar tizimi hamda zamonaviy xizmatlar koʻrsatishni yanada rivojlantirish toʻgʻrisida” 2021-yil 3-fevraldagi PF-6159-son Farmonining 10-bandiga muvofiq mazkur Farmonga 4-ilovada koʻrsatilgan ilmiy-tadqiqot institutlari hamda ular tizimiga kiruvchi ilmiy-tajriba stansiyalari uchastkalarining bino va inshootlarini saqlash, shuningdek, ularning xodimlari (ilmiy xodimlardan tashqari) mehnatiga haq toʻlash boʻyicha xarajatlari Oʻzbekiston Respublikasi Davlat budjeti mablagʻlari hisobidan moliyalashtirilishi belgilanganligi maʼlumot uchun qabul qilinsin. Belgilab qoʻyilsinki: ilmiy-tajriba stansiyalarini saqlash xarajatlari 2022-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Oʻzbekiston Respublikasi Qishloq xoʻjaligi vazirligiga ajratiladigan mablagʻlar doirasida amalga oshiriladi, 2023-yildan boshlab esa Oʻzbekiston Respublikasi Davlat budjeti parametrlarida nazarda tutiladi; ilmiy-tajriba stansiyalarining tuzilmalari Vazirlar Mahkamasining “Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazi tizimidagi ilmiy tashkilotlarning tuzilmalarini tasdiqlash toʻgʻrisida” 2021-yil 24-sentabrdagi 601-son qarori bilan tasdiqlangan Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazi tizimidagi ilmiy-tadqiqot institutlari ilmiy-tajriba stansiyalarining namunaviy tuzilmasiga asosan shakllantiriladi. 5. Sabzavot, poliz ekinlari va kartoshkachilik ilmiy-tadqiqot institutining Qoraqalpogʻiston Respublikasi hamda Navoiy viloyati ilmiy-tajriba stansiyalarini 2022 — 2025-yillarda rivojlantirish boʻyicha chora-tadbirlar dasturi ilovaga muvofiq tasdiqlansin. 6. Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazi Institut bilan birgalikda ikki oy muddatda tashkil etilayotgan ilmiy-tajriba stansiyalarining ustavini tasdiqlasin hamda belgilangan tartibda davlat roʻyxatidan oʻtkazilishini taʼminlasin. 7. Oʻzbekiston Respublikasi Yer kodeksining 24, 46 va 491-moddalariga muvofiq hamda Qishloq xoʻjaligi vazirligining taklifiga koʻra qishloq xoʻjaligi sohasida ilmiy-tadqiqot va tajriba-sinov ishlarini amalga oshirish uchun: Qoraqalpogʻiston Respublikasi ilmiy-tajriba stansiyasiga Nukus tumani hokimligi zaxirasida boʻlgan qishloq xoʻjaligiga moʻljallangan 59,5 gektar (1909, 1910, 1911, 1927, 1928, 1929, 1930, 1931, 1932, 1934, 1934a, 1935, 1942, 1943, 1944, 1944a, 1945, 1953, 1953a, 1954, 1955, 1955a, 1956 va 1957-konturlar) yer uchastkasi; Navoiy viloyati ilmiy-tajriba stansiyasiga Qiziltepa tumani hokimligi zaxirasida boʻlgan qishloq xoʻjaligiga moʻljallangan 22 gektar (418 va 419-konturlar) yer uchastkasi; shuningdek, Institutga Toshkent tumani “Koʻksaroy” mahalla fuqarolar yigʻini hududidan doimiy foydalanish huquqi asosida ajratilgan 41,53 gektar (3713, 3717, 3724, 3726, 3727, 3728, 3735, 3729, 3732-konturlar) yer uchastkasini belgilangan tartibda tuman hokimligi zaxirasiga qaytargan holda Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazining Don va dukkakli ekinlar ilmiy-tadqiqot instituti Ozuqa ekinlari ilmiy-tajriba stansiyasiga 30 yil muddatga ijaraga berilsin. Qoraqalpogʻiston Respublikasi Vazirlar Kengashi, Navoiy va Toshkent viloyati hokimliklari Oʻzbekiston Respublikasi Qishloq xoʻjaligi vazirligi bilan birgalikda mazkur bandga asosan tegishli tuman hokimliklari va ilmiy-tajriba stansiyalari oʻrtasida yer ijara shartnomasi tuzilishini, shuningdek, yer uchastkasiga boʻlgan ijara huquqi belgilangan tartibda davlat roʻyxatidan oʻtkazilishini taʼminlasin. 8. Qoraqalpogʻiston Respublikasi Vazirlar Kengashi, Navoiy viloyati hokimligi, Oʻzbekiston Respublikasi Davlat soliq qoʻmitasi huzuridagi Kadastr agentligi va Qishloq xoʻjaligi vazirligi: Qoraqalpogʻiston Respublikasi ilmiy-tajriba stansiyasiga Nukus tumani “Qirantov” ovul fuqarolar yigʻini hududidan maʼmuriy bino uchun 0,2 gektar, “in-vitro” laboratoriyasi uchun 0,2 gektar, xizmat koʻrsatish binolari (texnikalarni saqlash, urugʻlarni saqlash va qayta ishlash sexlari, omborxona) uchun 0,5 gektar, jami 0,9 gektar qishloq xoʻjaligiga moʻljallanmagan yer uchastkasini; Navoiy viloyati ilmiy-tajriba stansiyasiga Qiziltepa tumani “Qiziltepa” qishloq fuqarolar yigʻini hududidan maʼmuriy bino uchun 0,2 gektar, “in-vitro” laboratoriyasi uchun 0,2 gektar, xizmat koʻrsatish binolari (texnikalarni saqlash, urugʻlarni saqlash va qayta ishlash sexlari, omborxona) uchun 0,5 gektar, jami 0,9 gektar qishloq xoʻjaligiga moʻljallanmagan yer uchastkasini doimiy foydalanish huquqi asosida ajratsin. 9. Oʻzbekiston Respublikasi Qishloq xoʻjaligi vazirligi xalqaro moliya institutlari mablagʻlarini jalb etgan holda: a) Institutga qishloq xoʻjaligiga moʻljallanmagan yerlardan doimiy foydalanish huquqi asosida ajratilgan: 0,2 gektar yer uchastkasida sabzavot, poliz va kartoshka ekinlari urugʻlarini saqlash uchun genbank inshooti; 0,3 gektar yer uchastkasida sabzavot, poliz va kartoshka ekinlari urugʻlarini koʻpaytirish uchun issiqxona; 0,2 gektar yer uchastkasida sabzavot, poliz va kartoshka ekinlari urugʻlarini qayta ishlash va qadoqlash uchun sex qurish; b) Qoraqalpogʻiston Respublikasi va Navoiy viloyati ilmiy-tajriba stansiyalarining maʼmuriy binosini qurish va moddiy-texnika bazasini mustahkamlash ishlarini tashkil etsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. T/r Chora-tadbirlar Amalga oshirish mexanizmi Bajarish muddati Moliyalashtirish manbalari Masʼul ijrochilar I. Sabzavotchilik, polizchilik va kartoshkachilik boʻyicha ilmiy tadqiqotlarni yanada rivojlantirish 1. Mamlakatimizda sabzavotchilik, polizchilik va kartoshkachilikni yanada rivojlantirish, ularning seleksiyasi, urugʻchiligi va yetishtirish agrotexnologiyalarini takomillashtirishga doir dolzarb muammolar boʻyicha ilmiy loyihalar tanlovlarida ishtirok etish. 1. 2022 — 2025-yillar uchun sabzavotchilik, polizchilik va kartoshkachilik boʻyicha ustuvor ilmiy yoʻnalishlarni aniqlash. 2. Davlat ilmiy-texnik dasturlari doirasida Qoraqalpogʻiston Respublikasi, Navoiy va Buxoro viloyatlari hududlari uchun sabzavot, poliz va kartoshka ekinlarining mahalliy tuproq-iqlim sharoitlariga mos, serhosil, kasallik va zararkunandalarga bardoshli hamda sifat koʻrsatkichlari yuqori boʻlgan nav va duragaylarini yaratish hamda ularning birlamchi urugʻchiligini tashkil etishga qaratilgan ilmiy loyihalarni shakllantirish va Innovatsion rivojlanish vazirligiga taqdim etish. 3. Taqdim etilgan ilmiy loyihalar doirasida fundamental, amaliy hamda innovatsiya loyihalari tanlovini eʼlon qilish. 4. Tanlov natijalariga koʻra sabzavot, poliz va kartoshka ekinlarining mahalliy tuproq-iqlim sharoitlariga mos, serhosil, kasallik va zararkunandalarga bardoshli hamda sifat koʻrsatkichlari yuqori boʻlgan nav va duragaylarini yaratish hamda ularning birlamchi urugʻchiligini tashkil etish ishlarini amalga oshirish. 2022 — 2025-yillar davomida Ilmiy faoliyatga oid davlat dasturlariga ajratilgan mablagʻlar Innovatsion rivojlanish vazirligi, Qishloq xoʻjaligida bilim va innovatsiyalar milliy markazi, Sabzavot, poliz ekinlari va kartoshkachilik ilmiy-tadqiqot instituti 2. Sabzavotchilik, polizchilik va kartoshkachilik boʻyicha olib borilayotgan ilmiy-tadqiqotlarning jahon andozalari asosida oʻtkazilishini taʼminlash. 1. Sabzavotchilik, polizchilik va kartoshkachilik boʻyicha yetakchi xorijiy davlatlarning ilmiy muassasalarida bajarilayotgan ilmiy-tadqiqotlar tendensiyalari va natijalarini tahlil qilish orqali ilmiy-tadqiqotlar mavzularini hamda ustuvor yoʻnalishlarni belgilab olish. Doimiy Xalqaro tashkilotlar grantlari, Sabzavot, poliz ekinlari va kartoshkachilik ilmiy-tadqiqot institutining budjetdan tashqari mablagʻlari Qishloq xoʻjaligida bilim va innovatsiyalar milliy markazi, Sabzavot, poliz ekinlari va kartoshkachilik ilmiy-tadqiqot instituti 2. Soha boʻyicha yetuk xorijiy mutaxassislar bilan hamkorlikda ilmiy tadqiqotlarni oʻtkazish hamda video-konferensiyalarni tashkil etish. Doimiy 3. Yoʻqolib ketish xavfi ostida boʻlgan mahalliy sabzavot va poliz ekinlari navlarini ekspeditsiya yoʻli bilan yigʻish orqali milliy genofondni boyitish va ularni har tomonlama chuqur oʻrganish. 1. Yoʻqolib borayotgan mahalliy sabzavot va poliz ekinlari navlarining tarqalish areallarini aniqlash va ilmiy ekspeditsiyalar uyushtirish yoʻli bilan yigʻish. 2022-2023-yillar Ilmiy faoliyatga oid davlat dasturlariga ajratilgan mablagʻlar Innovatsion rivojlanish vazirligi, Qishloq xoʻjaligida bilim va innovatsiyalar milliy markazi, Oʻsimliklar genetik resurslari ilmiy-tadqiqot instituti 2. Yigʻib kelingan mahalliy sabzavot va poliz ekinlari navlarini hozirgi va kelajak avlod uchun kafolatli saqlash maqsadida milliy genbankka qoʻyish. 2022-2023-yillar 3. Milliy genbankka jalb etilgan namunalarni ilmiy-tadqiqot tashkilotlariga seleksiya dasturlarida boshlangʻich manba sifatida foydalanish uchun tavsiya etish. 2023-2024-yillar 4. Yigʻilgan navlarni har tomonlama chuqur oʻrganish asosida iqlim oʻzgarishlariga mos navlarni tanlash. 2025-yil oktyabr 4. Oʻsimliklar genetik resurslarini boyitish maqsadida sabzavot va poliz ekinlarining tashqi muhitni stress omillariga bardoshli, raqobatbardosh nav va duragaylarini oʻrganish hamda urugʻchiligini yoʻlga qoʻyish. 1. Sabzavot va poliz ekinlari genofondiga baho berish orqali tashqi muhitning stress omillariga bardoshli, raqobatdosh nav va duragaylarini tanlash. 2023-yil oktyabr Ilmiy faoliyatga oid davlat dasturlariga ajratilgan mablagʻlar Innovatsion rivojlanish vazirligi, Qishloq xoʻjaligida bilim va innovatsiyalar milliy markazi, Oʻsimliklar genetik resurslari ilmiy-tadqiqot instituti 2. Sabzavot va poliz ekinlarining istiqbolli nav va duragaylarini birlamchi urugʻchiligini yoʻlga qoʻyish 2024-yil sentyabr-oktyabr 3. Sabzavot va poliz ekinlarining istiqbolli nav va duragaylarini ishlab chiqarishga joriy etish. 2025-yil dekabr II. Sabzavotchilik, polizchilik va kartoshkachilik boʻyicha kadrlar tayyorlash va ularning malakasini oshirish 5. Oliy taʼlim muassasalarining professor-oʻqituvchilarini, doktorantlarni, mustaqil izlanuvchilarni hamda magistr talabalarni sabzavotchilik, polizchilik hamda kartoshkachilik boʻyicha fundamental, amaliy va innovatsiya loyihalariga jalb etish. 1. Ilmiy ijodiy guruhlarni shakllantirish, ularni fundamental, amaliy va innovatsiya loyihalari tanlovlarida ishtirokini taʼminlash. Belgilangan muddatlarda Xalqaro tashkilotlar grantlari, xoʻjalik shartnomalari doirasida ajratiladigan mablagʻlar Qishloq xoʻjaligida bilim va innovatsiyalar milliy markazi 2. Oliy taʼlim muassasalariga ilmiy tashkilotlarda mavjud zamonaviy laboratoriyalardan samarali foydalanishi uchun zarur sharoitlarni yaratib berish. Doimiy 6. Sabzavotchilik, polizchilik hamda kartoshkachilik boʻyicha yetakchi xorijiy davlatlarning ilmiy markazlaridan olimlarni jalb etish orqali tajriba almashishni yoʻlga qoʻyish va ushbu ilmiy markazlarda kadrlar malakasini oshirishni tashkil etish. 1. Soha yoʻnalishlari boʻyicha dunyoning yetakchi ilmiy markazlari bilan hamkorlik aloqalarini oʻrnatish. 2022 — 2025-yillar davomida Sabzavot, poliz ekinlari va kartoshkachilik ilmiy-tadqiqot institutining budjetdan tashqari mablagʻlari, xalqaro va xorijiy tashkilotlar grantlari Qishloq xoʻjaligi vazirligi, Qishloq xoʻjaligida bilim va innovatsiyalar milliy markazi, Sabzavot, poliz ekinlari va kartoshkachilik ilmiy-tadqiqot instituti 2. Yetakchi xorijiy davlatlarning ilmiy markazlarida kadrlar malakasini oshirish uchun har yili qisqa va uzoq muddatli stajirovkalarni tashkil etish. Doimiy 3. Sabzavotchilik, polizchilik hamda kartoshkachilik boʻyicha yetakchi xorijiy davlatlarning ilmiy markazlaridan olimlarni jalb etgan holda oʻquv seminarlari va treninglar tashkil etish orqali agroklasterlar, fermer va dehqon xoʻjaliklari rahbarlarining bilim va koʻnikmalarini oshirish. Doimiy III. Sabzavot, poliz ekinlari va kartoshkachilik ilmiy-tadqiqot institutining ilmiy-tajriba stansiyalarini moddiy-texnik bazasini mustahkamlash 7. Sabzavotchilik, polizchilik hamda kartoshkachilik yoʻnalishidagi ilmiy tashkilotlarning moddiy-texnik bazasini rivojlantirish va mustahkamlash uchun mahalliy hamda xorijiy grantlarni jalb etish. 1. Sabzavotchilik, polizchilik hamda kartoshkachilik yoʻnalishidagi ilmiy tashkilotlarning moddiy-texnik bazasini rivojlantirish uchun mahalliy hamda xorijiy grantlarni jalb qilish boʻyicha takliflar tayyorlash. Har yili - Qishloq xoʻjaligida bilim va innovatsiyalar milliy markazi 2. Mahalliy hamda xorijiy grantlarni jalb qilish orqali ilmiy tashkilotlarning moddiy-texnik bazasini mustahkamlash. Doimiy 8. Sabzavot, poliz ekinlari va kartoshkachilik ilmiy-tadqiqot institutining ilmiy-tajriba stansiyalari faoliyatini samarali yoʻlga qoʻyish maqsadida ularga zarur sharoitlarni yaratib berish. 1. Institutning Buxoro viloyati ilmiy-tajriba stansiyasiga Buxoro tumani “Yangi hayot” qishloq fuqarolar yigʻini hududidan maʼmuriy bino uchun 2 000 m2, xizmat koʻrsatish binolari (texnikalarni saqlash, urugʻlarni saqlash va qayta ishlash sexlari, omborxona) uchun 5 000 m2, zamonaviy issiqxona qurish uchun 5 000 m2, shuningdek, dala tajribalari va urugʻchilik ishlarini tashkil etish uchun qishloq xoʻjaligiga moʻljallangan 1,2 gektar yer uchastkasi ajratish choralarini koʻrish. 2. Institutning Samarqand va Qashqadaryo viloyatlari ilmiy-tajriba stansiyalarida sabzavot, poliz va kartoshka ekinlarining kasallik va viruslardan holi tuganak mevalarini koʻpaytirish uchun zamonaviy “in vitro” laboratoriyalarini va issiqxonalar tashkil etish. 3. Institutning Qashqadaryo viloyati ilmiy-tajriba stansiyasiga mahalliy kartoshka navlarining yuqori reproduksiyali urugʻlarini yetishtirish uchun Kitob tumani “Bashir” qishloq fuqarolar yigʻini hududidan qishloq xoʻjaligiga moʻljallangan 32 gektar (dengiz sathidan 800-1 200 m balandlikda joylashgan) yer uchastkasini belgilangan tartibda ajratish. 2023-2024-yillar Xalqaro moliya institutlari mablagʻlari, Sabzavot, poliz ekinlari va kartoshkachilik ilmiy-tadqiqot institutining budjetdan tashqari mablagʻlari Buxoro viloyati hokimligi, Samarqand viloyati hokimligi, Qashqadaryo viloyati hokimligi, Qishloq xoʻjaligi vazirligi IV. Sabzavot, poliz ekinlari va kartoshkachilik ilmiy-tadqiqot instituti va uning ilmiy-tajriba stansiyalari xodimlarini ijtimoiy himoya qilish 9. Sabzavotchilik, polizchilik va kartoshkachilik boʻyicha malakali kadrlar tayyorlashda yosh olimlarni ijtimoiy himoya qilish mexanizmlarini amalga oshirish. Ilmiy kadrlar qoʻnimsizligini oldini olish maqsadida ilmiy xodimlarni belgilangan tartibda turar joylari bilan taʼminlash choralarini koʻrish. 2023-2025-yillar davomida Tijorat banklari kreditlari, Sabzavot, poliz ekinlari va kartoshkachilik ilmiy-tadqiqot institutining budjetdan tashqari mablagʻlari Qoraqalpogʻiston Respublikasi Vazirlar Kengashi, Buxoro, Navoiy, Samarqand va Qashqadaryo viloyatlari hokimliklari